OpenLLM-France/wikimedia huggingface dataset:
# Barioperovskita

Barioperovskita oxido motako minerala da eta perovskite subtaldearen kidea da.

## Ezaugarriak

Barioperovskita oxido mineralaren formula kimikoa hau da: ${\ce {BaTiO3}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Barioperovskite: Mineral information, data and localities.» www.mindat.org (Noiz kontsultatua: 12-05-2019).
# Bariofarmacoalumita

Bariofarmacoalumita fosfato motako minerala da eta pharmacoalumite taldearen kidea da.

## Ezaugarriak

Bariofarmacoalumita fosfato mineralaren formula kimikoa hau da: ${\ce {Ba0.5Al4(AsO4)3(OH)4 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Bariopharmacoalumite: Mineral information, data and localities.» www.mindat.org (Noiz kontsultatua: 12-05-2019).
# Bariograma

Geoestatistikan, bariograma h distantzia desberdinetara dauden ondoz ondoko puntuetan jasotako datuen diferentzia karratuaren batezbestekoen multzoa da, korrelazio espaziala aztertzeko baliatzen duena. u puntuetan jasotako $z(u)$ datuetarako honela kalkulatzen da h distantzia baterako, non N(h) h distantzia batera dauden puntu kopurua den:
       ${\hat {\gamma }}={\frac {\sum _{N(h)}(z(u)-z(u+h))^{2}}{2N(h)}}$
h distantzia desberdinetarako bariogramak hartzen dituen balioak lur-eremu batean jasotako aldagai baten konfigurazio espazialaren berri ematen du. Oro har, h handitu ahala bariogramak goranzko joera azaltzen du, distantzia handi batera dauden balioek aldakortasun handiagoa izaten dutelako.

## Kanpo estekak

* Datuak: Q2269270
* Multimedia: Variogram / Q2269270
# Bariosincosita

Bariosincosita fosfato motako minerala da.

## Ezaugarriak

Bariosincosita fosfato mineralaren formula kimikoa hau da: ${\ce {Ba(VO)2(PO4)2 * 4H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Bariosincosite: Mineral information, data and localities.» www.mindat.org (Noiz kontsultatua: 12-05-2019).
# Bario sulfato

Bario sulfatoa konposatu ez-organikoa da BaSO$_4$ formula duena. Solido kristalino zuria, usainik gabea eta uretan disolbaezina da.
Naturan baritina mineral moduan agertzen da, zein barioaren eta bario-gatzen iturri komertzial nagusia den.
Disolbaezina izatean ez da toxikoa beste bario-gatzak diren bezala.

## Erabilerak

Munduko bario sulfatozko produkzioaren % 80ren bueltan petrolio-hobietan usatzen da zulatzeko fluido moduan. Bario sulfatoak fluidoaren dentsitatea handitzen du, presio hidrostatikoa igoaz hobian eta blowout-a gertatzeko aukerak murrizten ditu.
Erradiologian bario sulfatozko esekidurak erradiokontrasterako agente moduan usatzen dira X izpiak edo tomografia konputerizatua baliatzen direnean.
Pinturetako pigmentu zuri moduan eta papera zuritzeko ere erabiltzen da.

## Prestaketa

Komertzialki kontsumintzen den ia bario guztia bezala baritinatik lortzen da. Lehen urratsean baritina kokekin tratatzen da bario sulfuroa emanez
    BaSO$_4$ + 4 C → BaS + 4CO
Bario sulfuroa oso disolbagarria da uretan eta erraz bihurraraz daiteke oxido, karbonato edo haluro. Bario sulfatoa produzitzeko sulfuroa edo kloruroa azido sulfurikoz edo sulfaltoz tratatzen da.
    BaS + H$_2$SO$_4$ → BaSO$_4$ + H$_2$S
Aipatzekoa da harri-jasotzean baritinazko harriak erabili izan direla marka onak egiteko.

## Erreferentziak

* ↑ Wiberg, Egon.. (2001). Inorganic chemistry. (1st English ed.. argitaraldia) Academic Press ISBN 0-12-352651-5. PMC 48056955. (Noiz kontsultatua: 2021-01-02).
* 1 2 (Ingelesez) Kresse, Robert, Ulrich Baudis, Paul Jäger, H. Hermann Riechers, Heinz Wagner, Jochen Winkler & Hans Uwe Wolf. (2007). Barium and Barium Compounds in Ullmann's Encyclopedia of Industrial Chemistry. Wiley-VCH.
* ↑ Organization, World Health.. (2009). WHO Model Formulary 2008.. World Health Organization ISBN 978-92-4-068424-9. PMC 609852935. (Noiz kontsultatua: 2021-01-02).
* ↑ Iñaki, Azkune Mendia. (1994-01-01). «Harrijasotzearen fisika» Zientzia.eus (Noiz kontsultatua: 2021-01-02).

## Kanpo estekak

* Datuak: Q309038
* Multimedia: Barium sulfate / Q309038
# Barattarna

Barattarna, Mitanniko errege bat izan zen, K.a. XV. mendearen lehen erdian errege izan zena.
Mitanniko erregetzat hartzen da, bere basailua zen Alalakheko Idrimiren inskripzio batean "hurritar tropen erregea" bezala agertzen den arren. Bere erregealdia, hititen inperioaren gainbehera garai batean izan zen, eta Egiptoren aktibotasun ez garai batean, eta, beraz, mendebalderantz hedatu ahal izan zen, Alepo hartuz.
Iturri egiptoarrek ez dute aipatzen, baina K.a. 1447. urtean Megidoko guduan Tutmosis III.ak garaitu zuen erregea izan zela ebatzi daiteke, egiptoar tropek, Kadesh hiria buru zuen koalizio siriar baten aurka borrokatu zutenean, bertan Mitannik parte hartu zuelarik. Faraoi beraren bigarren espedizio bat ere aipatzen dute, Eufrates ibaitik nabigatu eta mitanniarrak garaituko zituena. Edozein kasutan, egiptoar garaipen hauek, ez zuten, ondorio bezala, lurrak konkistatzea izan.
Barattarnaren ondoren, Nuziko inskripzio batean, Parshatar izena agertzen da, baina ez dago batere argi Barattarna bera edo beste errege ezezagunen bat ote den, oraindik berari buruz ezer ez dakigularik.
# Baratovita

Baratovita silikato motako minerala da.

## Ezaugarriak

Baratovita silikato mineralaren formula kimikoa hau da: ${\ce {KCa7(Ti,Zr)2Li3Si12O36F2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Baratovite: Mineral information, data and localities.» www.mindat.org (Noiz kontsultatua: 12-05-2019).
# Baratxueta

Baratxueta edo Usetximendi Nafarroa Garaiko mendia da, 1148 metro ditu, Baratxuetako mendilerroan kokatuta dagoena eta tontorrik altuena dena.
Ikuspegi zabaleko mendia da Baratxueta, gainaldea soilduta duelako (inguruko beste tontor asko ez bezala) eta bera adinakorik ez duelako inguruan.
Pagadiak estaltzen du iparraldeko isurialdea eta bertatik pasatzen da Iragi eta Egozkue lotzen dituen errepidea.
Hegoaldekoa larre, ezpeldi eta pinudien artean banatuta dago.
Ibilbide ederra egin daiteke Iragi abiapuntutzat hartu eta Goitean, Burdindogi eta Urdanatzekin batera igota (5/6 ordu).

## Erreferentziak

* ↑ Gailurraren izena: Baratxueta (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Baratxueta (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* Baratxueta / Usetximendi, http://www.euskal-herria.org/.
* luberri.net webgunean
* Datuak: Q66438512
# Baratili San Pietro

Baratili San Pietro Oristanoko (Sardinia, Italia) udalerria da.

## Kanpo estekak

* Datuak: Q382644
* Multimedia: Baratili San Pietro / Q382644
# Bazoches-sur-Vesles

Bazoches-sur-Vesles Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q325713
* Multimedia: Bazoches-sur-Vesles / Q325713
# Bakearen Templua (Cardiff)

Bakearen eta Osasunaren Templua (galesez Y Deml Heddwch ac Iechyd eda ingelesez Temple of Peace and Health) Galesko Cardiff hiriburuko Cathays Parkean dagoen eraikin ez-erliotsu eta zibiko bat da.
1938ko azaroaren 23an inauguratu zen. Redwood eraikina, Bute eraikina eta Crown eraikinen artean dago.
* Alboko ikuspegia.
* Aurrealdea.

## Kanpo lotutak

* Galesko Osasun Zerbitzu Publikoaren webgunea (Galeseraz) (Ingelesez)

## Kanpo estekak

* Datuak: Q7698746
* Multimedia: Temple of Peace and Health / Q7698746
# Bakearen elizak

Bakearen Elizak (polonieraz: Kościoły Pokoju, alemanez: Friedenskirchen) Silesian (Polonia) eraikitako eraikin erlijioso garrantzitsuak dira.

## Historia

1648an, Westfaliako Itunak hiru eliza egiteko eskubidea eman zien Silesiako gune katolikoetako protestante luteranoei: Głogówen (Glogau), Jaworren (Jauer) eta Świdnican (Schweidnitz). Baldintza zen zurez eta iltzerik gabe eraikitzea, eta hirietako mugen kanpo kokatzea. Egiteko denbora ere urtebetera mugatzen zen. Hiru horietatik bi babestu dira, 1758an Głogóweko Bakearen eliza hondatu zuen sutearen ondoren. Horregatik, Jawor eta Świdnica elizak 2001ean zerrendatu ziren Gizateriaren Ondarearen zerrendan.

### Jawor

Jaworreko Espiritu Santuaren Bakearen eliza (polonieraz: Pokoju Ko’cióel Wiοtego Ducha) 1654-1655 urteetan eraiki zen, Breslau Albrecht von Saebisch (1610-1688) arkitektoaren planoen arabera. 43,5 m-ko luzera, 14 m-ko zabalera eta 15,7 m-ko altuera du, 1180 m2 inguruko azalera eta 5.500 pertsona ingururentzako tokia. George Flegel-en pinturak dira, 1671-1681 hamarkadan egin zituenak. Motibo gehienak (200 irudi baino gehiago) Bibliatik datoz. 1670eko pulpitua Legnicako (Liegnitz) Mateo Knot-ek egin zuen. Martin Schneiderrek egin zuen aldarea, 1672 aldera. Lehenengo organoa, J. Hoferichter de Legnicaren ondorioz, 1664an eraiki zen. Akastuna, 1855-1856 urteetan Adolfo Alexandre Lummert de Wrocçaw (Breslau) organo berriak ordezkatu zuen. 1899, 1937 eta 2002an zaharberritu zuten. Kanpandorrea xviii. mendearen hasieran gehitu zen. Gaur egun, Jawor-eko komunitate protestantea 40 pertsonakoa baino ez da, eta, horregatik, elizak Alemaniaren laguntza finantzarioa du.

### Świdnica

Świdnica Hirutasun Txit Santuko Bakearen eliza 1656-1657an eraiki zen, eta Europako zurezko bilbadurekin egindako eliza handiena dela jotzen da.

## Irudi-galeria
### Świdnica

* Fatxada
* Aldare nagusia
* Pulpitua

### Jawor

* Kanpoko ikuspegia
* Organoa
* Panel apaingarriak

## Erreferentziak

* ↑ «Victoria Ocampo y la UNESCO: el sueño de una visionaria» El Correo de la UNESCO 2023 (6): 13–15. 2023-12-11 doi:10.18356/22202315-2023-6-3. ISSN 2220-2315. (Noiz kontsultatua: 2024-02-28).

## Bibliografia

* Izabella Gawin, Dieter Schulze, Reinhold Vetter,Schlesien - Deutsche und polnische Kulturtraditionen einer Europäischen Grenzregion ( DuMont-Kunst-Reiseführer), DuMont Verlag, 18701-132, Kolonia 1999, ISBN.
* Worthmann, L., Führer durch die Friedenskirche zu Schweidnitz. Breslau 1929
* Kalinowski, Konstanty, Barock in Schlesien. Munich, 1990. ISBN 3-422-06047-2.

## Kanpoko loturak

* Datuak: Q589634
* Multimedia: Churches of Peace in Poland / Q589634
# Bakearen Usoa (Nestor Basterretxea)

    Artikulu hau eskulturari buruzkoa da; ikurra gaitzat duena beste hau da: «Bakearen usoa»
Bakearen Usoa burdinazko eskultura bat da, Nestor Basterretxeak 1980ko hamarkadan egina, Donostiako Udalak eskatuta.

## Deskribapena

Neurria: 700x900x100 zm.
Materiala : burdina, poliester txuriz estalia.
Greko-erromatar tradizioa jarraitzen duen errepertorio zoomorfikoa. Aurretiko perspektiba duen eskultura da, egilearen beste obra batzuekin gertatzen den antzera.

## Historia

80ko hamarkadaren amaieran agindu zion Donostiako Udalak Nestor Basterretxeari lan monumental hau, hiriak bakearekin, askatasunarekin eta bizikidetzarekin duen konpromisoaren ikur izan zedin. Udalak “Eskulturak kalean” izeneko kontu-sailetik erosi zuen.
Hain zuzen ere, bakearen sinbolo unibertsala erabilita gauzatu zuen ideia eskultore bizkaitarrak, eta profil irmoko uso erraldoi bat sortu zuen —zazpi metro garai da, eta bederatzi metroko hego luzera du—, poliester zuriz estalitako burdina erabilita.
1993ko urriaren 18z geroztik, Anoeta estadioaren pareko Aita Donostia plazan dago aurrez aurre begiratua izateko sortu zen eskultura.
2014ko abenduaren 10ean Amaratik Zurriolarako bidea hartu zuen.

## Kokalekua

1988ko abenduaren 21ean estreinakoz Donostian pausatu zenean, Basterretxearen Bakearen Usoak oso bestelako kokalekua izan zuen, itsasertzean jarri baitzuten, Zurriola pasealekuan, eta hantxe inauguratu bakearen aldeko festa handi batekin. Orduko hartan, egungo Kursaal jauregia —Rafael Moneoren kubo famatuak— ametsetan ere ez zen existitzen, eta hainbat urtez bakar-bakarrik egin zion aurre itsasoari usoak, harik eta Zurriola pasealekuko urbanizazio lanek lekuz aldatzera behartu zuten arte.

## Erreferentziak

* AZURMENDI, NEREA. Bestelako begirada: eskulturak Donostian. Donostia, KTE, 2005

## Kanpo estekak

* Obrari buruzko erakusketa, Donostiako Ernest Lluch kultura etxean.
* Nestor Basterretxeari elkarrizketa
* Datuak: Q16516448
* Multimedia: Bakearen Usoa - Paloma de la Paz (Nestor Basterretxea) / Q16516448
# Bakearen baseliza (Cáceres)

Bakearen baseliza Cáceres hiriko erdigunean dagoen XVIII. mendeko baseliza da.

## Historia

Baseliza Bujakoren dorrean itsatsita dago Cáceresko Alde Zaharraren harresien ondoan. 1750an eraiki zen Benedikto Nursiakoari eskainita zegoen pizkundetar kapera baten gainean. 1720an Bakearen Andre Mariaren Kofradiak apezpikuari tenplu bat eraikitzeko baimena eskatu zion; helburua zen bertan meza egitea arkupeetan ordez. Garai hartan mezatara egunero joan behar zen eta merkatu egunetan ere ohitura gordetzen zen. Horregatik, baselizak hori egiteko gertutasuna eskaintzen zuen.

## Ezaugarriak

Aldapan egokitzeko baseliza arkitektura berezia du, mailaduna. Hiru erdi puntuko arku erakusten ditu, harrizko zutabeen gainean, horrela fatxada antolatuz. Multzoa Juan de Acedok egindako hesi artistiko batez itxia dago. Barruan, gangan margok eta mudejar gustuko apaingarriak ikus daitezke. Erretaulan Pedro Correak egindako Andre Maria haurtxoarekin irudi txiki bat dago.

## Ikus, gainera

* Cáceresko Plaza Nagusia
* Bujacoren dorrea

## Kanpo loturak

* (Gaztelaniaz):Informazioa turistikoa.
* Datuak: Q5836488
# Bakearen eta Desarmearen aldeko Emakumeen Nazioarteko Eguna

Maiatzaren 24an emakumeen lidergoa eta parte hartzea bake prozesuetan eta indarkeria desagerraraztean ospatzen da.
1982an sortu zen, Greenham Common-eko emakume bakezaleen kanpamenduaren gertakarien oroimenez, Ipar Amerikako arma nuklearrak Berkshirera hedatzearen aurka protesta eginteko eta baita bakearen eraikuntzarako eta armagabetzerako emakumeen ahalegin historikoak eta egungoak ikusgai jartzeko, indarkeria baztertuz munduko erronkei irtenbide gisa.
Oroimen honek munduari gatazka armatuetan eta gatazka ostean emakumeek jasaten duten indarkeria gogoratzeko balio du. Armadetan emakumeen presentzia oso txikia da, eta, horren ordez, Nazio Batuen Segurtasun Kontseiluaren 1325 Ebazpenean esaten den bezala, gerren biktimen % 90 zibilak dira, gehiengoa emakumeak eta haurrak, eta askotan sexu-esplotazioari lotutako abusuen biktima izaten dira. sexu-esplotazioa.
Era berean, emakumeek bakearen eraikuntza prozesuetan duten protagonismoa erakutsi beharra aldarrikatzen du, biktima isil eta pasibo gisa erakusten dituen estereotipoa saihesteko. Bere eginkizuna funtsezkoa dela uste da gatazken ondorengo eraikuntza sozial, politiko eta ekonomikoan, bizitzako espazioak eta garapen indibidual eta kolektiboa berreskuratzeko. Hala eta guztiz ere, emakumeek gatazka-egoeretan duten rol aktibo hori kontuan hartuta, ez da beti horrela aitortu, 1995ean, Emakumeari buruzko IV. Mundu Konferentziako akordioetan, emakumeek bakearen kultura sustatzeko egiten duten ekarpena sustatu nahi izan zen, bai eta nazioarteko komunitateak emakumeei gatazka armatuen prebentzioan eta konponbidean negoziazio-espazioei eusteko duten gaitasuna aitortzea ere, berdintasunean parte hartzeak eta bakea eta segurtasuna sustatzeko ekimen guztietan bete-betean parte hartzeak duen garrantzia berretsiz eta azpimarratuz.

## Erreferentziak

* ↑ INTERNATIONAL WOMEN'S DAY FOR PEACE & DISARMAMENT - MAY 24. 15 de mayo de 2015.
* ↑ Common security for a sustainable and nuclear-weapon-free world | Parliamentarians for Nuclear Non-Proliferation and Disarmament. .
* ↑ Dia Internacional de les Dones per la pau i el desarmament — FundiPau. .
* ↑ Fourth World Conference on Women, Beijing 1995. .

## Kanpo estekak

* Emakumeak Bakearen eta armagabetzearen alde . Paquita Sauquillo
* Datuak: Q95397429
# Beaupré (Quebec)

Beaupré Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen La Côte-de-Beaupré konderriko eskualde udalerria da.. 2011ko zentsoaren arabera 3,439 biztanle zituen 22.66 kilometro koadroko azaleran.

## Kanpo estekak

* Datuak: Q139027
* Multimedia: Beaupré, Quebec / Q139027
# Beaunotte

Beaunotte Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 21 biztanle zituen.

## Demografia
### Biztanleria

2007an Beaunotte udalerrian erroldatutako biztanleak 22 ziren. Familiak 12 ziren, horien artean 8 pertsona bakarrekoak ziren (8 bakarrik bizi ziren gizonak) eta 4 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 24 etxebizitza zeuden, 12 familiaren etxebizitza nagusia ziren, 11 bigarren erresidentzia ziren eta 1 hutsik zegoen. 23 etxeak ziren eta 1apartamentu bat zen. 12 etxebizitza nagusietatik 6 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek bi gela zituen, 2 etxek hiru zituzten, 1ek lau zituen eta 8 etxek bost zituzten. 8 etxek euren parking plaza propioa zuten azpian. 8 etxetan ibilgailu bat zegoen eta 3 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beaunotte udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 12 ziren, horien artean 11 aktiboak ziren eta1 inaktiboa zen. 11 pertsona aktiboak lanean(7 gizon eta 4 emakume) zeuden.. Pertsona inaktibo bakarra "bestelako inaktibo" gisa sailkaturik zegoen.

### Ekonomia jarduerak

2007an zeuden 4 komertzioetatik, 2 erauzte enpresak ziren eta 2 ostalaritza eta jatetxe enpresak ziren.
2009an norbanakoentzat zegoen zerbitzu bakarra jatetxe zen.
2000. urtean Beaunotte udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q198318
* Multimedia: Beaunotte / Q198318
# Beaupont

Beaupont Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q237453
* Multimedia: Beaupont / Q237453
# Beaune kantonamendua

Beaune kantonamendua Frantziako kantonamendu bat da. Côte-d'Or departamenduan dago, Borgoina-Franche-Comté eskualdean. Guztira 1 udalerri ditu eta Beaune da bere hiriburua.

## Kanpo estekak

* Datuak: Q17174705
# Beaupréau kantonamendua

Beaupréau kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 22 udalerri ditu eta Beaupréau-en-Mauges da bere hiriburua.

## Kanpo estekak

* Datuak: Q1724430
# Babylon Berlin

Babylon Berlin alemaniar telesail dramatikoa da, 2017an Sky Deutschland-ek eman zuena. Volker Kutscherren eleberrietan oinarritua, Weimarko Errepublikan girotutako dago.

## Sinopsia

Oharra: Atal honek istorio osoa edo amaiera argitzen du.
1929. urtean, Berlinera bidaliko dute Gereon Rath detektibea, errusiar mafiarekin zerikusia duen pornografia sare bat ikertzeko. Urte hartan, Berlin askatasunen, modernitatearen eta kulturaren hiriburua zen.

## Aktoreak

* Volker Bruch: Gereon Rath
* Liv Lisa Fries: Charlotte "Lotte" Ritter
* Peter Kurth: Bruno Wolter
* Matthias Brandt: August Benda
* Julius Feldmeier: Otto
* Christian Friedel: Gräf
* Dmitri Alexandrov: Grigori Selenskij
* Waléra Kanischtscheff: Michail Fallin
* Oleg Tikhomirov: Boris Wolkow
* Henning Peker: Krajewski
* Ivan Shvedoff: Alexej Kardakow
* Severija Janušauskaitė: Swetlana Sorokina / Nikoros
* Anton von Lucke: Stefan Jänicke
* Leonie Benesch: Greta Overbeck

## Erreferentziak

* ↑ «Babylon Berlin» Berria 2018-05-12 CC BY-SA 4.0 lizentziapean.

## Kanpo estekak

* Datuak: Q22998408
* Multimedia: Babylon Berlin (TV series) / Q22998408
# Baby boom

Baby booma jaiotza tasaren hazkunde itzeleko aldi bat da. Ingelesezko izen horrek «haurtxoen eztanda» esan nahi du, eta Bigarren Mundu Gerraren amaieraren ondoren sortutako izena da, Ameriketako Estatu Batuetan aldi hartan jazo zen jaiotza tasaren hazkunde itzela aipatzeko.
Baby booma 1945-1975 bitartean izan zen Mendebaldeko herrialde gehienetan. Hego Euskal Herrian, 1957tik 1977ra doan jaiotza tasa hazkunde handienaren aldia deitzeko erabiltzen da. Izan ere, Francoren diktaduraren ondorioz, Hego Euskal Herrian eta Espainian prozesu hori atzeratu egin zen. Ipar Euskal Herrian eta Frantzian berriz, jaiotza tasaren hazkunde biziaren aldia 1947tik 1963ra gertatu zen.
Aldi horretan jaiotakoei baby boom belaunaldia edota baby boomerrak deritze.

## Kanpo estekak

* Datuak: Q610548
# Babylon (Domažliceko barrutia)

Babylon Txekiako udalerri bat da, Domažliceko barrutian kokatua. 2018ko datuen arabera 309 biztanle zituen 6,65 km²ko azaleran.

## Historia

Udalerriaren idatzizko lehen aipamena 1587. urtekoa da.

## Erreferentziak

* ↑ (Txekieraz) Balcar, Vladimír; Havel, Radek; Křídlo, Josef; Pavlíková, Marie; Růžková, Jiřina; Šanda, Robert; Škrabal, Josef. (2006). Historický lexikon obcí České republiky 1869–2005. 2 Praga: Český statistický úřad, 29 or. ISBN 80-250-1311-1..

## Kanpo estekak

* Udalaren webgune ofiziala
* Datuak: Q797921
* Multimedia: Babylon (Domažlice District) / Q797921
# Babylon A.D.

Babylon A.D., 2008ko Mathieu Kassovitz frantziarrak zuzendutako zientzia-fikziozko ekintza film bat da. Maurice G. Dantec frantziar-kanadar idazlearen Babylon Babies (1999) eleberrian oinarritua dago. Vin Diesel, Mélanie Thierry, Michelle Yeoh, Lambert Wilson, Mark Strong, Jérôme Le Banner, Charlotte Rampling eta Gérard Depardieu aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Munduko erakunde garrantzitsuenen erorketaren ondoren, gizateria erabateko anarkian bizi da. Hugo Cornelius Toorop (Vin Diesel) abenturazale eta mertzenarioak Ahizpa Rebeka neska gazte ederra Errusiako komentu batetik New York hirira zaintzapean eraman beharko du. Beren helmugatik gero eta gertuago egon eta Hugok neska bakarrik babesten ez duelako bere susmoa areagotuz joango da.

## Aktoreak

* Vin Diesel: Hugo Toorop
* Michelle Yeoh: Ahizpa Rebeka
* Mélanie Thierry: Aurora
* Gérard Depardieu: Gorsky
* Charlotte Rampling: Noelita elizaren buruzagia
* Mark Strong: Finn
* Lambert Wilson: Arthur Darquandier doktorea
* David Belle: Hacker mutila
* Jérôme Le Banner: Killa

## Kanpo loturak

* IMDBko fitxa irakurgai (Ingelesez)